Source: https://e-justice.europa.eu/content_judicial_systems_in_member_states-16-de-sl.do?init=true&member=1
Timestamp: 2019-07-23 06:04:34+00:00

Document:
Pravosodni sistemi v državah članicah - Nemčija
Na tej strani je na voljo pregled sodnega sistema v Nemčiji.
Ker je Zvezna republika Nemčija zvezna država je tudi sodni sistem zvezen. Sodno pristojnost izvajajo zvezna sodišča in sodišča 16 zveznih dežel (Länder). Največji delež zagotavljanja sodnega varstva nosijo dežele.
Nemški sodni sistem je razdeljen na pet neodvisnih vrst sodstva ali pristojnosti:
redno sodstvo,
delovnopravno sodstvo,
splošno upravno sodstvo,
finančno sodstvo,
socialno sodstvo.
Poleg teh vrst sodstva obstaja tudi ustavno sodstvo, v okviru katerega delujejo Zvezno ustavno sodišče in ustavna sodišča dežel.
Pregled strukture sodišč je na voljo na spletnih straneh Zveznega ministrstva za pravosodje.
Sodišča dežel praviloma upravljajo deželna ministrstva za pravosodje. Na zvezni ravni je zvezni minister za pravosodje pristojen za nadzor nad pravosodno upravo Zveznega vrhovnega sodišča, Zveznega upravnega sodišča in Zveznega finančnega sodišča. Zvezno ministrstvo za delo in socialne zadeve je pristojno za nadzor nad pravosodno upravo Zveznega delovnega sodišča in Zveznega socialnega sodišča.
Pristojna ministrstva upravljajo tudi z potrebnimi proračunskimi sredstvi. Edina izjema je Zvezno ustavno sodišče, ki je kot neodvisni ustavni organ organizacijsko samostojno in samo predloži svoj proračun v potrditev pristojnemu organu.
V Nemčiji so sodišča organizirana kot redna sodišča in specializirana sodišča. Redna sodišča so civilna in kazenska sodišča. Specializirana sodišča so upravna sodišča, finančna sodišča, delovna sodišča in socialna sodišča. Poleg teh sodišč obstajajo tudi ustavna sodišča, in sicer Zvezno ustavno sodišče in ustavna sodišča dežel.
Glej pregled hierarhije sodišč, ki ga je pripravilo Zvezno ministrstvo za pravosodje.
Spletna stran Zveznega ministrstva za pravosodje
Zvezno upravno sodišče
Zvezno finančno sodišče
Zvezno delovno sodišče
Zvezno socialno sodišče
Zvezno ministrstvo za pravosodje
Zadnja posodobitev: 20/02/2013

References: sodišče 
 sodišče 
 sodišče

 sodišče

 sodišče

 sodišče